Drunken Master

Drunken Master er en hongkongkinesisk actionkomedie og kampsportfilm fra 1978 regissert av Yuen Woo-ping. Handlingen er lagt til Kina på 1800-tallet. En oppgitt far ber sin sønns onkel, en brutal drukkenbolt av en kung fu-mester, å lære tenåringssønnen litt disiplin. Gutten er uvillig og rømmer, men etterhvert tar onkelen ham under sine vinger og trener ham i en hemmelig kung-fu-stil kalt "drunken boxing". Mens sønnen er der havner hans far i livsfare når han forsøker å stanse en gruppe utlendinger fra å stjele kinesiske kulturskatter. Men ved hjelp av sin nyervervede kampteknikk klarer han å redde sin far. Hovedrollene spilles av Jackie Chan, Yuen Siu-tien og Hwang Jang-lee. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale.

Drunken Master regnes for å være en av de første filmene innen kung-fu-komedie-sjangeren og ble lansert noen måneder etter Ørnens skygge (også med Jackie Chan).  

Den ble den nest mest innbringende filmen i Hongkong i 1978, bare forbigått av komedien The Contract. Den ble også meget populær i andre østasiatiske land, slik som Singapore, Malaysia, Japan og Sør-Korea (hvor den ble den mest sette filmen i 1979). Den oppnådde også en viss popularitet i deler av Europa, spesielt i Spania hvor den solgte over 800 000 billetter i 1980. Filmen bidro sterkt til Jackie Chans gjennombrudd i Asia. 

Drunken Master  ble meget godt mottatt av anmelderne, noe som gjenspeiles i at den har fått  på Rotten Tomatoes. Den har (per 2023) en snittkarakter på  på filmnettstedet IMDb (basert på ).

I 1994 kom en oppfølger: Drunken Master II.

Rollebesetning 

 Jackie Chan – Wong Fei-hung / Freddy Wong 
 Yuen Siu-tien – So Chan / Sam Seed, Freddys onkel
 Hwang Jang-lee – Thunderleg Yen Tie Hsin / Thunderfoot
 Lam Kau – Wong Kei-ying / Robert Wong, Freddys far
 Dean Shek – Professor Kai-Hsin
 Fung King-man – Mr. Lee Man-ho
 Hsu Hsia – King of Bamboo Hsu Ching-tien
 Linda Lin – Wong Fei-hungs tante
 Yuen Shun-yi – Chan Kwok-wai / Charlie Wei
 Tong Jing – Wong Fei-hungs søskenbarn
 Tino Wong – Jerry Lee

Referanser

Eksterne lenker 
 
 

Filmer fra 1978
Hongkongkinesiske actionkomedier
Hongkongkinesiske kampsportfilmer
Slapstick